Sadattant jien qed nagħmel riċerka storika biex ikollna idea min kienet Concetta Brincat, li twieldet B'Kara fl-1870 u mietet Tas-Sliema fl-1940. Mhux faċli tibni l-istorja ta' mara li bħal ħafna nisa oħra kienet ftit jew wisq inviżibbli fin-narrattiva nazzjonali u fl-istorja soċjali tagħna. Ħafna mit-tfulija u ż-żgħożija tagħha Concetta qattgħetha mal-familja tagħha fl-Alġerija u hawn ukoll diffiċli ssib traċċi tagħha. Imma fl-istess ħin din hija l-istorja ta' ħafna familja fqar Maltin u Għawdxin li marru l-Afrika ta' Fuq fi żmien il-kolonizzazzjoni Franċiża biex isibu x-xorti li ma sabux f'pajjiżna. Ħajr speċjali lil Nicholas Bonello, li kien ikkuntattjani u wrieni l-manuskritti ta' Concetta Brincat, u lil bintu, Carmen Baxter, il-proneputija tagħha. Dejjem sabiħa r-riċerka imma iżjed u iżjed meta ssib materjal fuq xi fatt bħal dan; awtriċi li ħadd ma kien jaf biha. Awguri għal iżjed xogħol.